dh-unibe/image-text_koenigsfelden-charters-post-1500 huggingface dataset:
Ich, Hans Tùring vō Bùttikon, ritteˀ, beken̄ offenlich mit disem brieff als den̄
die erwirdigen, geistlichen frowen, epptissin und covent des gotzhüs Kungsfelden, in
Constentzer bistuͦm gelegen, mir ein acker, so obnen an minen bifang an der Altach in Zovīg
gelegen, was voͤmals Clewi Abegg, stösset, und bùwet nün Lùpold Hùselman, in libdī̄gē
wisz gelichen hand, zuͦ einem erb lechen umb zechen viertel korn, gab vormäls vierzechen. doch ist er zuͦ etlichen jaren wuͤst gelegen und umb des willen, das ir zins
die zechen viertel korn nùn hin ewenklich des sichrer sigen, hab ich den erst genantē
zins, die zechen viertel korn, uff minen obgenantē bifang geschlagen, der öch häfft
dar umb sin sol nün und hin nach, wo der vor genant acker semlichs nit ertragē
möcht. und disz zuͦ warer, volkomner sicherheit hab ich fùr mich und min erben, die
ich vestenklich har zuͦ verbind, min eigen ingesigel tuͦn hencken an disen brieff, der
geben ist nach der geburt Cristi viertzenhundert sibitzig und sechs jar uff sant
Bartholomeus, des heilgen zwoͤlffbotten, tag ꝫcꝭ.
Königsf. 777
Staatsarchiv
AARGAU
Bùttikon
wist uff des vō Bùttick₎
Zoffing₎ byfang ✳ jaͤrlich
x f₎ korn ✳ gan
Kùngsfeld₎
K
M 33 ✳